smcproject/ml-wiki-sentences huggingface dataset:
അവർ ഒത്തുചേർന്നു മുളവടികളുമായി അർജ്ജുനനും സംഘത്തിനും നേരെ ചാടിവീണു .
പക്ഷെ മുൻപെന്നപോലെ ഗാണ്ഡീവം കുലയേറ്റാൻ അർജ്ജുനന് സാധിച്ചില്ല .
വളരെയേറെ ആയാസപ്പെട്ട് ഒരുവിധം ഗാണ്ഡീവത്തിൽ ഞാണു കെട്ടിയെങ്കിലും പഴയതുപോലെ ദിവ്യാസ്ത്രങ്ങളൊന്നും അദ്ദേഹത്തിന് ഓർമ്മവന്നില്ല .
മഹാസ്ത്രജ്ഞനായ തനിക്കു നിസ്സാരന്മാരായ ദസ്യുക്കളിൽ നിന്നും യദുസ്ത്രീകളെ രക്ഷിക്കാൻ സാധിക്കാത്തതോർത്തു അർജ്ജുനൻ ലജ്ജിച്ചുഴന്നുപോയി .
സ്ത്രീകളെയും ധനത്തെയും കവരുന്ന ദസ്യുക്കളെ തുരത്തുവാൻ തേരും ആനയും കുതിരകളുമുള്ള യാദവയോദ്ധാക്കൾക്കും സാധിച്ചില്ല .
അർജ്ജുനൻ തന്നിലെ സകല കഴിവുമുപയോഗിച്ചു സ്ത്രീകളെ രക്ഷിക്കാനായി ഒരു അവസാനശ്രമം നടത്തി .
പക്ഷെ അപ്പോഴേക്കും അദ്ദേഹത്തിൻറെ അമ്പൊഴിയാത്ത ആവനാഴി ശൂന്യമായതായി കാണപ്പെട്ടു .
തന്റെ പരാക്രമത്തിന്റെ സർവ്വസ്വവും നഷ്ടപെട്ട അർജ്ജുനൻ നടുങ്ങിയ ഹൃദയത്തോടെ വളരെ പ്രയത്നിച്ചു വില്ലിന്റെ തണ്ടുകൊണ്ടു കുറെ ദസ്യുക്കളെ തല്ലിക്കൊന്നു .
എന്നാൽ ദസ്യുക്കൽ അപ്പോഴേക്കും വളരെയേറെ സ്
ത്രീകളെ അപഹരിച്ചിരുന്നു .
അർജ്ജുനൻ കണ്ടുനിൽക്കേ ആ ഇടയ്ക്കൊള്ളക്കാർ വിലയേറിയ രത്നങ്ങളും , ധനങ്ങളും , സ്ത്രീകളുമായി കടന്നുകളഞ്ഞു .
കൃഷ്ണന്റെ പത്നിമാരായ 16000 പേരിൽ ചിലരും അതിലുണ്ടായിരുന്നു .
ഇതുകണ്ട് ഇനി താൻ പൊരുതുന്നില്ലെന്നുറച്ചുകൊണ്ട് ശേഷമുള്ള സ്ത്രീകളേയും യാദവന്മാരെയും കൊണ്ട് അർജ്ജുനൻ യാത്ര തുടർന്നു .
അനാഥകളെയും , ബാലകളെയും ,വൃദ്ധകളേയും ഇന്ദ്രപ്രസ്ഥത്തിലാക്കിയിട്ട് വജ്ര നെ യാദവരുടെ അടുത്ത രാജാവാക്കി അഭിഷേകം ചെയ്തു .
ആ സമയം രുക്മിണി , ഹൈമവതി ,ഗാനധാരപുത്രി, ശൈബ്യ, ജാംബവതി എന്നീ കൃഷ്ണപത്നിമാർ അഗ്നിയിൽ ശരീരങ്ങൾ ഹോമിച്ചു വൈകുണ്ഠപ്രാപ്തരായി.
സത്യഭാമയും മറ്റു രണ്ടു പത്നിമാരും തപസ്സു ചെയ്യാനായി വനത്തിലേക്ക് യാത്രയായി .
ശേഷം ദ്വാരകാവാസികളായ യദുക്കളെ വജ്രന്റെ സംരക്ഷണത്തിലാക്കുകയും അവർക്കാവശ്യമായ ധനം നൽകുകയും ചെയ്തിട്ട് വ്യാസനെ കാണുവാനായി അര്ജുനൻ യാത്രയായി .
വ്യാസനെ ദർശിച്ച അര്ജുനൻ , ജീവിതത്തിൽ തനിക്കേറ്റ തോല്വിയെക്കുറിച്ച് പറഞ്ഞു കരഞ്ഞു .
വ്യാസൻ എല്ലാം ഈശ്വരഹിതമെന്നു പറഞ്ഞു അർജുനനെ ആശ്വസിപിച്ചു .
തുടർന്ന് ദുഖിതനും ശക്തിഹീനനുമായ അർജുനൻ ഹസ്തിനപുരിയിലെത്തി പാണ്ടവരോട്  എല്ലാം വിശദീകരിച്ചു .
എല്ലാം ഈശ്വരഹിതമെന്നോർത്തു അവർ ആശ്വസിച്ചു .
മുസല്ല ഇസ്ലാം മത വിശ്വാസികൾ പ്രാർത്ഥനക്കു വേണ്ടി നിലത്തു വിരിക്കുന്ന ഒരു തരം പരവതാനിയാണ് മുസല്ല, അറബിക് ഭാഷയിൽ നിന്നുമാണ് മുസല്ല എന്ന നാമം ഉരുത്തിരിഞ്ഞത്.
ഹിന്ദി, ഉറുദു, പേർഷ്യൻ തുടങ്ങിയ ഭാഷകളിലെല്ലാം മുസല്ല എന്ന വാക്കുകൾ നമുക്ക് കാണാം, എല്ലാം നിസ്കാരവുമായി ബന്ധപ്പെട്ടു തന്നെയാണ്, എന്നാൽ മലയാളത്തിൽ പൊതുവെ മുസല്ല കൊണ്ട് ഉദ്ദേശിക്കുന്നത് നിസ്കാരത്തിനു വേണ്ടി വിരിക്കുന്ന വിരിപ്പിനെയാണ്.
നിർമാണം മുസല്ല തുണി ഉപയോഗിച്ചും, നൂല് കൊണ്ട് നെയ്തും, പ്ലാസ്റ്റിക് കൊണ്ടും മുസല്ല നിർമിക്കാറുണ്ട്.
ഏകദേശം 2.1 അടി വീതിയും 3.3 അടി നീളവുമാണ് സാദാരണ മുസല്ലക്കുള്ളത്.
വ്യത്യസ്ത അളവുകളിലുള്ള മുസല്ല ഇന്ന് കമ്പോളത്തിൽ ലഭ്യമാണ്.
പ്രാജീന കാലത്തു തുർക്കിയിൽ നിന്നുള്ള മുസല്ലക്കു വളരെ പ്രചാരമുണ്ടായിരുന്നു.
ഒരു പ്രാർത്ഥനാ പായയുടെ രൂപകല്പന അത് വന്ന ഗ്രാമത്തെയും അതിന്റെ നെയ്ത്തുകാരനെയും അടിസ്ഥാനമാക്കിയുള്ളതാണ്, ഈ പരവതാനികളിൽ സാധാരണയായി പല മനോഹരമായ ജ്യാമിതീയ പാറ്റേണുകളും ആകൃതികളും ചിത്രങ്ങളും കൊണ്ട് അലങ്കരിച്ചിരിക്കുന്നത്കാണാം.
ഈ ചിത്രങ്ങൾ സാധാരണയായി കഅബ പോലെയുള്ള പ്രധാനപ്പെട്ട ഇസ്ലാമിക ലാൻഡ്മാർക്കുകളാണ്, എന്നാൽ അവ ഒരിക്കലും ജീവസുറ്റ വസ്തുക്കളല്ല.
കാരണം, ഇസ്ലാമിക പ്രാർത്ഥനാ പായകളിൽ ആനിമേറ്റ് വസ്തുക്കൾ വരയ്ക്കുന്നത് നിഷിദ്ധമാണ്.
മുസല്ലയെ കുറിച്ച് ഒന്നുകൂടി ഗഹനമായി പറയുകയാണെങ്കിൽ ഒരു മുസല്ല (അറബിക്: مصلى, romanized: muṣallá) ഒരു പള്ളിയിൽ നിന്ന് വേറിട്ടുനിൽക്കുന്ന ഒരു ഇടമാണ്, പ്രധാനമായും ഇസ്ലാമിൽ പ്രാർത്ഥനയ്ക്കായി ഉപയോഗിക്കുന്നു.
"പ്രാർത്ഥിക്കുക" എന്നർത്ഥം വരുന്ന صلى (ṣallā) എന്ന ക്രിയയിൽ നിന്നാണ് ഈ വാക്ക് ഉരുത്തിരിഞ്ഞത്.
ഒരു മുസല്ല എന്നത് ഒരു മുറി, ഘടന അല്ലെങ്കിൽ സലാഹ് (കാനോനിക്കൽ പ്രാർത്ഥനകൾ) നടത്തുന്നതിനുള്ള സ്ഥലത്തെയും സൂചിപ്പിക്കാം, ഇത് സാധാരണയായി ഒരു പള്ളിയേക്കാൾ ചെറുതായ "പ്രാർത്ഥന ഹാൾ" എന്ന് വിവർത്തനം ചെയ്യപ്പെടുന്നു.
ഒരു ചെറിയ സഭയിൽ (അല്ലെങ്കിൽ അല്ലാതെ) അഞ്ച് നിർബന്ധിത പ്രാർത്ഥനകളോ മറ്റ് പ്രാർത്ഥനകളോ നടത്തുന്നതിന് ഇത് സാധാരണയായി ഉപയോഗിക്കുന്നു.
പ്രാർത്ഥനയ്ക്കിടെ മുസ്ലീങ്ങളും ചില ക്രിസ്ത്യാനികളും ചില ബഹായികളും ഉപയോഗിക്കുന്ന തുണികൊണ്ടുള്ള ഒരു കഷണം, അല്ലെങ്കിൽ പ്രാർത്ഥനാ പരവതാനി അതുമല്ലെങ്കിൽ പ്രാർത്ഥന പായ എന്നൊക്കെ മുസല്ലയെ (Prayer Mat) നിർവചിക്കാം.
ഒരു മുസ്ലീം പ്രാർത്ഥനയ്ക്ക് മുമ്പ് വുളു (വുദു) ചെയ്യണം, കൂടാതെ വൃത്തിയുള്ള സ്ഥലത്ത് നമസ്കരിക്കുകയും വേണം.
ഇസ്ലാമിക പ്രാർത്ഥനയുടെ (നിസ്കാരത്തിനു) മുൻപ് ശുചിത്വത്തിനായി നിലത്തിനും (തറയ്ക്കും)  ആരാധകനും ഇടയിൽ ഒരു പ്രാർത്ഥന പായ വിരിക്കുന്നു, സുജൂദ് (സാഷ്ടാംഗ പ്രണാമം) ചെയ്യാനും നിലത്തിരിക്കാനും ഇത് ഉപയോഗിക്കുന്നു.
See also നിസ്കാരം വുദു നിസ്കാര കുപ്പായം ഇഹ്റാം
മുസഫർ അഹമ്മദ് ഇംഗ്ലീഷ് വിലാസം https://ml.wikipedia.org/wiki/Muzaffar_Ahmed
ഇന്ത്യൻ സ്വാതന്ത്ര്യസമരത്തിൽ പങ്കെടുത്ത  കമ്യൂണിസ്റ്റ് വിപ്ലവകാരിയാണ് കാക്കാ ബാബു എന്ന പേരിലറിയപ്പെട്ടിരുന്ന മുസഫർ അഹമ്മദ് (05 ഓഗസ്റ്റ് 1889 – 18 ഡിസംബർ 1973).
ഇന്ത്യൻ കമ്യൂണിസ്റ്റു പാർടിയുടെ സ്ഥാപക നേതാക്കളിൽ പ്രമുഖനായിരുന്നു.
നവഖാലി (ബാംഗ്ലാദേശ്) ജില്ലയിലെ സാൻഡിപ്പിൽ 1889 ആഗ.
5-ന് മുൻഷി മൻസൂർ അലിയുടെ പുത്രനായി ജനിച്ചു.
സ്വദേശത്തുതന്നെ പ്രാഥമിക വിദ്യാഭ്യാസം നടത്തി, ഹൂഗ്ലിയിലെ മൊഹ്സിൻ കോളജിലും പിന്നീട് കൊല്ക്കത്തയിലെ ബങ്ഗ ബാസി (Banga Bashi) കോളജിലും ചേർന്ന് വിദ്യാഭ്യാസം തുടർന്നെങ്കിലും ബിരുദം സമ്പാദിക്കാൻ കഴിഞ്ഞില്ല.
'ബംഗീയ മുസൽമാൻ സാഹിത്യസമിതി'യുടെ ഉപകാര്യദർശിയായി 1918-ൽ മുസഫർ അഹമ്മദ് നിയുക്തനായി.
ഈ സമിതിയുടെ മുഖപത്രത്തിന്റെ (ബംഗീയ മുസൽമാൻ സാഹിത്യപത്രിക) മുഴുവൻ ചുമതലകളും അഹമ്മദിനായിരുന്നു.
1920-ൽ ഇദ്ദേഹം സമിതിയിൽനിന്നും പിരിഞ്ഞ് നവയുഗ് എന്ന സായാഹ്നദിനപത്രം തുടങ്ങി.
തൊഴിലാളികളുടെയും കർഷകരുടെയും പ്രശ്നങ്ങൾക്കു മുൻതൂക്കം നല്കിയിരുന്ന നവയുഗ് പൊതുജനശ്രദ്ധ ആകർഷിച്ചിരുന്നു.
1926-ൽ ലാംഗൂലി(1925-ൽ സ്ഥാപിതം)യുടെ പത്രാധിപത്യം ഇദ്ദേഹം ഏറ്റെടുത്തു.
അതു പിന്നീട് ഗണബാണി ആയി മാറി; പില്ക്കാലത്ത് ഗണശക്തിയും.
ബംഗാളിലെ കമ്യൂണിസ്റ്റ് പ്രസ്ഥാനത്തിന്റെ ആദ്യകാല ജിഹ്വകളായിരുന്നു പ്രസ്തുത പത്രങ്ങൾ.
1926-27 കാലത്തും 1937-ലും ഇദ്ദേഹം ബംഗാൾ പി.സി.സി. അംഗവും 1927-29 കാലത്തും 1937-ലും എ.ഐ.സി.സി. അംഗവും ആയിരുന്നു; പക്ഷേ, ആദ്യകാലം മുതൽ അഹമ്മദ് കമ്യൂണിസ്റ്റ് സിദ്ധാന്തങ്ങളിൽ ആകൃഷ്ടനായിക്കഴിഞ്ഞിരുന്നു.
മോസ്കോയിൽവച്ചു നടന്ന മൂന്നാം ഇന്റർനാഷണലുമായി (1922) ബന്ധപ്പെടാൻ എം.എൻ. റോയിയുടെ സഹായംമൂലം അഹമ്മദിനു കഴിഞ്ഞു.
ഈ കാലഘട്ടത്തിൽ മുംബൈ, പഞ്ചാബ്, ചെന്നൈ എന്നിവിടങ്ങളിൽ നിരവധി കമ്യൂണിസ്റ്റ് ഗ്രൂപ്പുകൾ നിലവിൽ വന്നിരുന്നു.
എം.എൻ. റോയിയുടെ നിർദ്ദേശപ്രകാരം അഹമ്മദ് ഈ ഗ്രൂപ്പുകളുമായി ബന്ധപ്പെട്ടു.
ഇന്ത്യയിലെ കമ്യൂണിസ്ററു പ്രസ്ഥാനത്തിന്റെ വളർച്ചയിൽ ആശങ്ക തോന്നിയ ബ്രിട്ടീഷ് ഗവൺമെന്റ് അതിന്റെ നേതാക്കളുടെ പേരിൽ പല ഗൂഢാലോചനക്കുറ്റങ്ങളും ചുമത്തി; 1922-24 കാലത്തെ പെഷാവർ കമ്യൂണിസ്റ്റ് ഗൂഢാലോചനക്കേസിൽ അഹമ്മദിനെ അറസ്റ്റു ചെയ്തുവെങ്കിലും പിന്നീട് വിട്ടയച്ചു.
സംശയത്തിന്റെ പേരിൽ 1923 മേയിൽ ഇദ്ദേഹം വീണ്ടും അറസ്റ്റു ചെയ്യപ്പെട്ടു.
ജയിലിലായിരിക്കവെതന്നെ കോൺപൂർ ബോൾഷെവിക്ക് ഗൂഢാലോചനക്കേസിൽ 4 വർഷത്തെ കഠിനതടവിനു ശിക്ഷിക്കപ്പെട്ടു.
അനാരോഗ്യത്തെത്തുടർന്ന് 1925 സെപ്.
-ൽ അഹമ്മദിനെ മോചിപ്പിച്ചു.
മൂന്നു മാസം കഴിഞ്ഞ്, ഇന്ത്യയിലാദ്യമായി പരസ്യമായി സംഘടിപ്പിക്കപ്പെട്ട കമ്യൂണിസ്റ്റ് സമ്മേളനത്തിൽ ഇദ്ദേഹം ഭാഗഭാക്കായി.
ഇന്ത്യയിലെ വിവിധ കമ്യൂണിസ്റ്റു ഗ്രൂപ്പുകളെ ഏകീകരിച്ച് ഒരു സെൻട്രൽ എക്സിക്യൂട്ടിവ് കമ്മിറ്റി രൂപവത്കരിച്ചത് അഹമ്മദിന്റെ ശ്രമഫലമായിട്ടാണ്.
അടുത്ത മൂന്നു വർഷക്കാലം ഇന്ത്യയിലുടനീളം നടന്ന തൊഴിലാളി സമരങ്ങളിൽ അഹമ്മദിനു നിർണായകമായ പങ്ക് ഉണ്ടായിരുന്നു.
ഇതിനെ ചെറുക്കാൻ ബ്രിട്ടീഷ് ഗവൺമെന്റ് സൃഷ്ടിച്ച മീററ്റ് ഗൂഢാലോചനക്കേസിൽ മൂസഫർ അഹമ്മദിന് നാടുകടത്തൽ ശിക്ഷയാണ് ലഭിച്ചത്; അത് അപ്പീലിൽ മൂന്നു വർഷത്തെ കഠിനതടവായി കുറഞ്ഞുകിട്ടി.
ജയിലിൽനിന്നും പുറത്തുവന്ന (1936 ജൂൺ) അഹമ്മദ്, കർഷകപ്രസ്ഥാനം കെട്ടിപ്പടുക്കാൻ മുൻകൈയെടുക്കുകയും അഖിലബംഗാൾ കിസാൻ സഭ സ്ഥാപിക്കുകയും ചെയ്തു.
ബംഗാളിലെ എല്ലാ രാഷ്ട്രീയത്തടവുകാരെയും മോചിപ്പിക്കാനായി അഹമ്മദിന്റെ നേതൃത്വത്തിൽ ഒരു അഖിലബംഗാൾ പ്രസ്ഥാനം തുടങ്ങിയതിന്റെ ഫലമായി തടവുകാർ മോചിതരായി (1937).
രണ്ടാം ലോകയുദ്ധകാലത്ത്, കൊല്ക്കത്തയിലും മറ്റ് വ്യാവസായിക നഗരങ്ങളിലും അഹമ്മദ് പ്രവേശിക്കുന്നതിനെ ഗവൺമെന്റ് നിരോധിച്ചു.
സ്വാതന്ത്ര്യപ്രാപ്തിക്കു മുൻപ് ഒളിവിൽ കഴിഞ്ഞിരുന്നപ്പോൾ സ്വീകരിച്ച 'കാകാ ബാബു'വെന്ന പേരിലാണ് അഹമ്മദ് പരക്കെ അറിയപ്പെട്ടിരുന്നത്.
1947-ൽ ഇന്ത്യ സ്വതന്ത്രയായതോടെ കമ്യൂണിസ്റ്റു പാർട്ടി പ്രതിപക്ഷത്തായി; 1948-ൽ നിരോധിക്കപ്പെടുകയും ചെയ്തു.
വിചാരണയൊന്നും കൂടാതെ അഹമ്മദിനെ ജയിലിലടച്ചു (1948-51).
1962-ലെ ചൈനീസ് ആക്രമണകാലത്തും ഇദ്ദേഹം അറസ്റ്റു ചെയ്യപ്പെട്ടു.
1964-ൽ മോചിതനായി.
1964-ൽ കമ്യൂണിസ്റ്റുപാർട്ടിയുടെ പിളർപ്പിനെത്തുടർന്ന് ഇദ്ദേഹം ഇന്ത്യൻ കമ്യൂണിസ്റ്റുപാർട്ടി (മാർക്സിസ്റ്റ്) ഭാഗത്ത് നിലയുറപ്പിച്ചു.
മുസഫർ അഹമ്മദ് 1973 ഡിസംബർ 18-ന് കൊല്ക്കത്തയിൽവച്ച് അന്തരിച്ചു.
കൃതികൾ ക്വാസി നസ്രുൾ ഇസ്ലാം :സ്മൃതി കഥ അമർ ജീബൻ ഒ ഭാരതേർ കമ്മ്യൂണിസ്റ്റ് പാർട്ടി അവലംബം ↑ http://www.chintha.in/index.php/2013-11-15-14-31-07/2013-04-18-15-02-42/1002-2014-12-18-09-44-13%5Bപ്രവർത്തിക്കാത്ത+കണ്ണി%5D പുറം കണ്ണികൾ കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അഹമ്മദ്,_മുസഫർ_(1889_-_1973) എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ബീയെൻവില്ലെ പാരിഷ് The former Bienville Parish  courthouse building in Arcadia is adjacent to the parish library.
Across from the former courthouse is the Bienville Parish Library.
Veterans Memorial has been removed to the new Bienville Parish Courthouse.
Pleasant Grove Baptist Church and Cemetery in Bienville Parish; land for the church and cemetery was donated in the 19th century by William Thomas Corley.
ബീയെൻവില്ലെ പാരിഷ് (ഫ്രഞ്ച്: Paroisse de Bienville) ഐക്യനാടുകളിലെ സംസ്ഥാനമായ ലൂയിസിയാന യുടെ വടക്കുപടിഞ്ഞാറൻ മേഖലയിൽ സ്ഥിതി ചെയ്യുന്ന ഒരു പാരിഷാണ്.
2010 ലെ സെൻസസ് പ്രകാരം ഈ പാരിഷിലെ ആകെ ജനസംഖ്യ14,353 ആണ്.
പാരഷ് സീറ്റ് അർക്കാഡിയ പട്ടണത്തിൽ സ്ഥിതി ചെയ്യുന്നു.
ലൂയിസിയാനയിലെ ഏറ്റവും ഉയരം കൂടിയ ഭാഗം ബീയെൻവില്ലെ പാരിഷിൻറെ വടക്കുമദ്ധ്യത്തിലുള്ള മൌണ്ട് ഡ്രിസ്കിൽ എന്ന മലയാണ്.
ഇതിൻറെ ഉയരം 535 അടിയാണ് (163 മീ).
ഈ മല സ്ഥിതി ചെയ്യുന്നതു ഒരു സ്വകാര്യഭൂമിയിലാണ.
പൊതുജനങ്ങൾക്ക് ഇവിടെയത്തുവാൻ ഒരു വഴിത്താരയാണ് ഉയോഗിച്ചുവരുന്നത്.
പത്തൊമ്പതാം നൂറ്റാണ്ടിലെ ഒരു ഭൂവുടമായിരുന്ന ജെയിംസ് ക്രസ്റ്റഫർ ഡ്രിസ്കില്ലിൻറെ പേരാണ് ഈ മലയുടെ പേരുനു നിദാനം.
ഇതിനു സമീപസ്ഥമായി 493 അടി (150 മീ.) ഉയരമുള്ള ജോർദാൻ മലനിരകൾ സ്ഥിതിചെയ്യുന്നു.
ലെയ്ക് ബിസ്റ്റിന്യൂ, ലേക് ബിസ്റ്റിന്യൂ സംസ്ഥാന ഉദ്യാനങ്ങൾ ബിയെൻവില്ലെ പാരിഷിൻറെയും സമീപ പാരിഷുകളായ വെബ്സ്റ്റർ , ബോസ്റ്റിയർ പാരിഷുകളിലും ഉൾപ്പെട്ടുകിടക്കുന്നു.
യു.എസ്. സെൻസസ് ബ്യൂറോയുടെ കണക്കുകൾ പ്രകാരം ഈ പാരിഷിൻറെ ആകെ വിസ്തൃതി 822 സ്ക്വയർ മൈൽ (2,130 km2) ആണ്.
ഇതിൽ 811 സ്ക്വയർ മൈൽ കരഭൂമിയും (2,100 km2) ബാക്കി 11 സ്ക്വയർ മൈൽ പ്രദേശം (28 km2) (1.3%)  വെള്ളം ഉൾപ്പെട്ടതുമാണ്.
ലൂയിസിയാനയിലെ ഏറ്റവും ഉയരമുള്ള സ്വാഭാവിക പ്രദേശം ഈ പാരിഷിലെ 535 അടി ഉയരമുള്ള ഡ്രിസ്കിൽ മലയാണ്.
അർക്കാഡി പട്ടണത്തിന് 11 മൈൽ (18 കി.) തെക്കായിട്ടാണ് ഈ മല സ്ഥിതി ചെയ്യുന്നത്.
ബീരേന്ദ്ര കേശവ താരകാനന്ദ പുരി
ബീരേന്ദ്ര കേശവ താരകാനന്ദ പുരി സ്വാമിജി ആദ്യ ആണ് മാർപ്പാപ്പയുടെ എന്ന കഗിനെലെ ശ്രീ. കനകദാസ് ഗുരു പീഠം എന്ന , സാംസ്കാരിക ആത്മീയ കേന്ദ്രത്തിന്റെ ആദ്യ ആചാര്യൻ.
ഗ്രാമീണ ദരിദ്രരെ വിദ്യാഭ്യാസം നേടാൻ സഹായിക്കുന്നതിനായി അദ്ദേഹം നിരവധി വിദ്യാഭ്യാസ സ്ഥാപനങ്ങളും സ്കൂളുകളും ആരംഭിച്ചതായി പറയപ്പെടുന്നു.
2005 ൽ പീഠാരോഹണം നടത്തിയതിന്റെ പതിമൂന്നാം വാർഷികത്തോടനുബന്ധിച്ച് ബീരേന്ദ്ര കേശവ താരകാനന്ദ പുരിയെ അനുമോദിച്ചു.
കുറഞ്ഞത് 50,000 പേർ കൺവെൻഷനിൽ പങ്കെടുത്തു.
സ്വാമിജി അടുത്തിടെ മോക്ഷം നേടി, ശ്രീ നിരാജനാനന്ദ പുരി സ്വാമിജിയെ മഠത്തിന്റെ പുതിയ തലവനായി തിരഞ്ഞെടുത്തു.
ബാഹ്യ ലിങ്കുകൾ വാർത്ത വെബ്സൈറ്റ്
ബീരാഞ്ചിറ ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
മലപ്പുറം ജില്ലയിലെ തൃപ്രങ്ങോട് പഞ്ചായത്തിലെ ഒരു ചെറിയ പ്രദേശമാണ് ബീരാഞ്ചിറ .
വെട്ടത്തുനാട് രാജാവിന്റെ സുപ്രധാന വാണിജ്യകേന്ദ്രങ്ങളിലൊന്നായിരുന്നു തിരുന്നാവയക്കടുത്തുള്ള ഈ ഗ്രാമം.
വെട്ടത്തുനാട് രാജാവിന്റെ കരുത്തനായ സേനപതിയായിരുന്നു രായിൻ.
യുദ്ധമുഖങ്ങളിൽ അദ്ദേഹം കാണിച്ച അസാമാന്യ ധീരതയ്ക്ക് രാജാവ് നൽകിയ പട്ടമാണ് 'വീരൻ' വെട്ടത്തുനാടിനെ  ആകമാനം ബാധിച്ച ഒരുക്ഷാമകാലത്ത്  'വീരരായിൻ' ഈ പ്രദേശത്തെ ജലക്ഷാമത്തിന് ശാശ്വതപരിഹാരം കാണാൻ ഒരു കുളം കുഴിക്കുകയുണ്ടായി.
അമ്പലച്ചിറയുടെ മാതൃകയിൽ നിർമ്മിച്ച വിസ്തൃതമായ ഈ കുളം ഇന്നും ഈ പ്രദേശത്തിന്റെ മുഖ്യ ജലസ്രോതസ്സായി നിലകൊള്ളുന്നു.
വീരാരായി കുത്തിയ ചിറ നിലനിൽക്കുന്ന സ്ഥലം ക്രമേണ 'വീരരായിൻ ചിറ' എന്നറിയപ്പെട്ടു.
കാലക്രമത്തിൽ വീരാൻചിറയും ബീരാഞ്ചിറയുമായി മാറി.
ഇന്നും റവന്യു രേഖകളിൽ വീരാഞ്ചിറ എന്നാണ് കാണുക.
ബീരാഞ്ചിറയിൽ സാമൂഹ്യസാംസ്കാരിക രംഗങ്ങളിൽ സജീവമായി ഇടപെടുന്ന യുദദർശന സാംസ്കാരിക വേദിയുടെ കീഴിൽ ഇപ്പോൾ ഒരു ഗ്രാമീണവായനശാല പ്രവർത്തിക്കുന്നു.
സഖാവ് ഓ മുഹമ്മദാലി സ്മാരക വായനശാല.
കമ്മൂണിസ്റ്റപ്പ എന്ന പേരിൽ ഒരു പ്രാദേശിക ലഘുമാസിക വായനശാല പ്രസിദ്ധീകരിക്കുന്നുണ്ട്.
ബീറ്റ ഗ്രീക്ക് അക്ഷരമാല Αα ആൽഫ Νν നൂ Ββ ബീറ്റ Ξξ ക്സി Γγ ഗാമ Οο ഒമിൿരോൺ Δδ ഡെൽറ്റ Ππ പൈ Εε എപ്സിലോൺ Ρρ റൗ Ζζ സീറ്റ Σσς സിഗ്മ Ηη ഈറ്റ Ττ റ്റൗ Θθ തീറ്റ Υυ അപ്സിലോൺ Ιι അയോട്ട Φφ ഫൈ Κκ കാപ്പ Χχ കൈ Λλ ലാംബ്ഡ Ψψ സൈ Μμ മ്യൂ Ωω ഒമേഗ ചരിത്രം Archaic local variants Diacritics Ligatures Numerals ϛ (6) ϟ (90) ϡ (900) മറ്റ് ഭാഷകളിൽ Bactrian Coptic Albanian അനുബന്ധം Use as scientific symbols പുസ്തകങ്ങൾ വർഗ്ഗം ചിത്രങ്ങൾ ക സ തി
ഗ്രീക്ക് അക്ഷരമാലയിലെ രണ്ടാമത്തെ അക്ഷരമാണ് ബീറ്റ (ഇംഗ്ലീഷ്: Beta UK : / ˈ b iː t ə / or US : / ˈ b eɪ t ə / ; വലിയക്ഷരം: Β , ചെറിയക്ഷരം: β , or cursive ϐ ; പുരാതന ഗ്രീക്ക് : βῆτα bē̂ta or Modern Greek : βήτα code: ell promoted to code: el víta ).
ഗ്രീക്ക് സംഖ്യാക്രമത്തിൽ ഇതിന് 2ന്റെ സ്ഥാനമാണ്.
ബീറ്റയെ വലിയക്ഷരത്തിൽ " Β "എന്നും, ചെറിയക്ഷരത്തിൽ " β "എന്നും എഴുതുന്നു പുരാതന ഗ്രീക്കിൽ , ബീറ്റ voiced bilabial plosive /b/ ശബ്ദത്തെയാണ് സൂചിപ്പിച്ചിരുന്നത്.
ആധുനിക ഗ്രീക്കിൽ , ഇത് voiced labiodental fricative /v/ നെ കുറിക്കുന്നു.
ബീറ്റയിൽനിന്നും പരിണമിച്ച് ഉണ്ടായ ചില അക്ഷരങ്ങളാണ് റോമൻ അക്ഷരം ബി യും ⟨ B ⟩ സിറിലിക് അക്ഷരം ബി യും ⟨ Б ⟩ വി യും ⟨ В ⟩ .
ഫിനീഷ്യൻ അക്ഷരമായ ബെത് ഇൽ നിന്നാണ് ബീറ്റ എന്ന അക്ഷരം പരിണമിച്ചത്.
വളരെ വിഭിന്നമായ പ്രാദേശിക വകഭേദങ്ങൾ ഉള്ള ഒരു അക്ഷരമാണ് Β.
ആധാരമായ രൂപത്തെ ( Β അല്ലെങ്കിൽ ) കൂടാതെ, നിലവിലുണ്ടായിരുന്ന മറ്റ് വകഭേദങ്ങളാണ് ( Gortyn ), and ( Thera ), ( Argos ), ( Melos ), ( Corinth ), ( Megara , Byzantium ), ( Cyclades ) എന്നിവ.
ഉപയോഗങ്ങൾ അന്താരാഷ്ട്ര ഉച്ചാരണ അക്ഷരം
അന്താരാഷ്ട്ര  ഉച്ചാരണ അക്ഷരമാലയിൽ ബീറ്റ, ബ് ശബ്ദത്തിനു സമാനമായ voiced bilabial fricative നെയാണ് സൂചിപ്പിക്കുന്നത്  [β].
ഗണിതത്തിലും ശാസ്ത്രത്തിലും
ഗണിതത്തിലും ഭൗതികശാസ്ത്രത്തിലും പലപ്പോഴും ചില ചരങ്ങളെ സൂചിപ്പിക്കാൻ ബീറ്റ ഉപയോഗിക്കാറുണ്ട്, അപ്പോഴൊക്കെ β-ക്ക് സവിശേഷമായ അർത്ഥം ഉണ്ടായിരിക്കുന്നതാണ്.
ഭൗതികശാസ്ത്രത്തിൽ റേഡിയോ ആക്റ്റീവ് മൂലകം പുറപ്പെടുവിക്കുന്ന ഒരു ഇലക്ട്രോൺ അല്ലെങ്കിൽ ഒരു പോസിട്രോണിനെ β-കണം എന്നും, ആ വികിരണത്തെ β-വികിരണം എന്നുമാണ് വിശേഷിപ്പിക്കുന്നത്.
കാരക്ടർ എൻകോഡിംഗ് ഗ്രീക് ബീറ്റ അക്ഷരം Β β ϐ ᵝ ᵦ Unicode name GREEK CAPITAL LETTER BETA GREEK SMALL LETTER BETA GREEK BETA SYMBOL MODIFIER LETTER SMALL BETA GREEK SUBSCRIPT SMALL LETTER BETA Encodings decimal hex decimal hex decimal hex decimal hex decimal hex Unicode 914 U+0392 946 U+03B2 976 U+03D0 7517 U+1D5D 7526 U+1D66 UTF-8 206 146 CE  92 206 178 CE  B2 207 144 CF  90 225 181 157 E1  B5 9D 225 181 166 E1  B5 A6 Numeric character reference #914; #x392; #946; #x3B2; #976; #x3D0; #7517; #x1D5D; #7526; #x1D66; Named character reference Beta; beta; DOS Greek 129 81 153 99 DOS Greek-2 165 A5 215 D7 Windows 1253 194 C2 226 E2 TeX \beta ലാറ്റിൻ ബീറ്റ അക്ഷരം Ꞵ ꞵ Unicode name LATIN CAPITAL LETTER BETA LATIN SMALL LETTER BETA Encodings decimal hex decimal hex Unicode 42932 U+A7B4 42933 U+A7B5 UTF-8 234 158 180 EA  9E B4 234 158 181 EA  9E B5 Numeric character reference #42932; #xA7B4; #42933; #xA7B5; ഗണിതത്തിലെ ബീറ്റ അക്ഷരം 𝚩 𝛃 𝛣 𝛽 𝜝 𝜷 Unicode name MATHEMATICAL BOLD CAPITAL BETA MATHEMATICAL BOLD SMALL BETA MATHEMATICAL ITALIC CAPITAL BETA MATHEMATICAL ITALIC SMALL BETA MATHEMATICAL BOLD ITALIC CAPITAL BETA MATHEMATICAL BOLD ITALIC SMALL BETA Encodings decimal hex decimal hex decimal hex decimal hex decimal hex decimal hex Unicode 120489 U+1D6A9 120515 U+1D6C3 120547 U+1D6E3 120573 U+1D6FD 120605 U+1D71D 120631 U+1D737 UTF-8 240 157 154 169 F0 9D  9A A9 240 157 155 131 F0 9D  9B 83 240 157 155 163 F0 9D  9B A3 240 157 155 189 F0 9D  9B BD 240 157 156 157 F0 9D  9C 9D 240 157 156 183 F0 9D  9C B7 UTF-16 55349  57001 D835  DEA9 55349  57027 D835  DEC3 55349  57059 D835  DEE3 55349  57085 D835  DEFD 55349  57117 D835  DF1D 55349  57143 D835  DF37 Numeric character reference #120489; #x1D6A9; #120515; #x1D6C3; #120547; #x1D6E3; #120573; #x1D6FD; #120605; #x1D71D; #120631; #x1D737; അക്ഷരം 𝝗 𝝱 𝞑 𝞫 Unicode name MATHEMATICAL SANS-SERIF BOLD CAPITAL BETA MATHEMATICAL SANS-SERIF BOLD SMALL BETA MATHEMATICAL SANS-SERIF BOLD ITALIC CAPITAL BETA MATHEMATICAL SANS-SERIF BOLD ITALIC SMALL BETA Encodings decimal hex decimal hex decimal hex decimal hex Unicode 120663 U+1D757 120689 U+1D771 120721 U+1D791 120747 U+1D7AB UTF-8 240 157 157 151 F0 9D  9D 97 240 157 157 177 F0 9D  9D B1 240 157 158 145 F0 9D  9E 91 240 157 158 171 F0 9D  9E AB UTF-16 55349  57175 D835  DF57 55349  57201 D835  DF71 55349  57233 D835  DF91 55349  57259 D835  DFAB Numeric character reference #120663; #x1D757; #120689; #x1D771; #120721; #x1D791; #120747; #x1D7AB;
അവലംബം ↑ Jeffery 1961 , പുറം.
sfn error: no target: CITEREFJeffery1961 ( help )
ബീറ്റാ കണം ഇംഗ്ലീഷ് വിലാസം https://ml.wikipedia.org/wiki/Beta_particle അണുകേന്ദ്രഭൗതികം Nucleus Nucleons p n Nuclear matter Nuclear force Nuclear structure Nuclear reaction Models of the nucleus Liquid drop Nuclear shell model Interacting boson model Ab initio Nuclides ' classification Isotopes – equal Z Isobars – equal A Isotones – equal N Isodiaphers – equal N − Z Isomers – equal all the above Mirror nuclei – Z ↔ N Stable Magic Even/odd Halo Borromean Nuclear stability Binding energy p–n ratio Drip line Island of stability Valley of stability Stable nuclide ആണവാപചയം ആൽഫാ ക്ഷയം ബീറ്റാ ക്ഷയം ഇരട്ട ബീറ്റാക്ഷയം 0v പോസിട്രോൺ ഉൽസർജ്ജനം K/L capture Isomeric ഗാമാ വികിരണം Internal conversion Spontaneous fission ക്ലസ്റ്റർ ക്ഷയം Neutron emission Proton emission Decay energy Decay chain Decay product Radiogenic nuclide അണുവിഘടനം Spontaneous Products pair breaking Photofission Capturing processes electron 2× neutron s r proton p rp High-energy processes Spallation by cosmic ray Photodisintegration ന്യൂക്ലിയോസിന്തെസിസ് and nuclear astrophysics Nuclear fusion Processes: Stellar മഹാവിസ്ഫോടന ന്യൂക്ലിയോസിന്റെസിസ് സൂപ്പർ നോവ ന്യൂക്ലിയോസിന്തെസിസ് Nuclides: Primordial Cosmogenic Artificial High-energy nuclear physics Quark–gluon plasma RHIC LHC Scientists Alvarez Becquerel Bethe A. Bohr N. Bohr Chadwick Cockcroft Ir.
റേഡിയോ ആക്റ്റീവ് മൂലകം പുറപ്പെടുവിക്കുന്ന ഒരു ഇലക്ട്രോൺ അല്ലെങ്കിൽ ഒരു പോസിട്രോണിനെയാണ് ബീറ്റാ കണം എന്നു വിളിക്കുന്നത്.
ഒരു അണു റേഡിയോ ആക്റ്റീവ് നാശത്തിനു വിധേയമാകുമ്പോൾ ചിലപ്പോൾ അതിലെ ഒരു ന്യൂട്രോൺ ഒരു ഇലക്ട്രോണിനെ ഉത്സർജ്ജിച്ച് പ്രോട്ടോൺ ആയി മാറുന്നു.
ഇങ്ങനെയാണ് ബീറ്റാ കണങ്ങൾ ഉടലെടുക്കുന്നത്.
ഇങ്ങനെ സംഭവിക്കുമ്പോൾ അണുവിലെ പ്രോട്ടോണിന്റെ എണ്ണത്തിന് വർദ്ധനവ് ഉണ്ടാകുന്നതിനാൽ അണുസംഖ്യ ഒന്നു കൂടുന്നു.
ചിലപ്പോൾ ഒരു പ്രോട്ടോൺ ഒരു പോസിട്രോണിനെ ( ധന ചാർജുള്ള ഇലക്ട്രോൺ ആണ്‌ പോസിട്രോൺ) ഉത്സർജ്ജിച്ചും ന്യൂട്രോണായും മാറാറുണ്ട്.
ബീറ്റാകണങ്ങളുടെ തുടർച്ചയായ പ്രവാഹമാണ് ബീറ്റാ വികിരണം.
ആൽഫാ വികിരണവും ഗാമാ വികിരണവുമാണ്‌ റേഡിയോ ആക്റ്റിവിറ്റി മൂലമുണ്ടാകുന്ന മറ്റു വികിരണങ്ങൾ.
ബീമാപള്ളി പോലീസ് വെടിവെപ്പ്
തിരുവനന്തപുരം ബീമാപള്ളിയിൽ കേരളം കണ്ട ഏറ്റവും വലിയ വെടിവെപ്പാണ് 2009 മെയ്‌ 17ന് ഉച്ച തിരിഞ് പോലീസ് ജനങ്ങൾക്ക്‌ നേരെ വെടിവെപ്പ് നടത്തിയ സംഭവമാണ് ബീമാപള്ളി പോലീസ് വെടിവെപ്പ് എന്നറിയപ്പെടുന്നത്.
സംഭവത്തിൽ 6 പേര് കൊല്ലപ്പെടുകയും 50 ഓളം പേർക്ക് വെടിയേറ്റ്‌ പരിക്കേൽക്കുകയും ചെയ്തു.
കോടിയേരി ബാലകൃഷ്ണൻ ആഭ്യന്തമന്ത്രി ആയിരുന്ന ഇടത് സർക്കാരിന്റെ കാലത്താണ് സംഭവം.
അക്രമാസക്തരായ ജനക്കൂട്ടത്തെ പിരിച്ചുവിടാൻ വേണ്ടിയായിരുന്നു വെടിവെപ്പെന്ന് പോലീസ് അവകാശപ്പെട്ടു .
സംഭവം കഴിഞ്ഞ് വർഷങ്ങൾ പിന്നിട്ടിട്ടും ഈ കേസിൻറെ ജുഡീഷ്യൽ കമ്മീഷൻ റിപ്പോർട്ട് പുറത്തുവിടുകയോ , മരണപ്പെട്ട കുടുംബങ്ങൾക്ക് നഷ്ടപരിഹാരം നൽകുകയോ, കുറ്റവാളികളായ പോലീസ് ഉദ്യോഗസ്ഥർക്കെതിരെ നടപടി എടുക്കുകയോ ചെയ്തിട്ടില്ല .
ഇതിനെ ചോദ്യം ചെയുകൊണ്ട് ചില രാഷ്ട്രീയ പാർട്ടികൾ രംഗത്തു വന്നിട്ടുമുണ്ട്.
ബീരേന്ദ്ര രാജാവ്
ബീരേന്ദ്ര ബീർ ബിക്രം ഷാ ( നേപ്പാളി : वीरेन्द्र वीर विक्रम शाह) (29 ഡിസംബർ 1944 – 1 ജൂൺ 2001) നേപ്പാളിലെ 12 ആമത്തെ രാജാവായിരുന്നു.
1972 ൽ പിതാവായ മഹേന്ദ്ര രാജാവിനെ പിന്തുടർന്നാണ് മൂത്ത പുത്രനായ ബീരേന്ദ്ര അധികാരത്തിലെത്തിയത്.
2001 ലെ നേപ്പാൾ റോയൽ കൂട്ടക്കൊലയിൽ മരണപ്പെടുന്നതുവരെ അദ്ദേഹമായിരുന്നു നേപ്പാളിലെ രാജാവ്.
യുവരാജാവ് മഹേന്ദ്ര ബീർ ബിക്രം ഷാ ദേവിൻറെയും അദ്ദേഹത്തിൻറെ പത്നി രാജകുമാരി ഇന്ദ്ര രാജ്യ ലക്ഷ്മി ദേവിയുടെയും മൂത്ത പുത്രനായി കാഠ്മണ്ഡുവിലെ നാരായൺഹിതി റോയൽ പാലസിലായിരുന്നു ബീരേന്ദ്ര രാജാവ് ജനിച്ചത്.
ബീരേന്ദ്രയും സഹോദരൻ ഗ്യാനേന്ദ്രയും ഡാരജ്ജ്‍ലിംഗിലെ ഒരു ജസ്യൂട്ട് സ്കൂളായ സെൻറ് ജോസഫ് കോളജിൽ 8 വർഷങ്ങൾ വിദ്യാഭ്യാസം ചെയ്തിരുന്നു.
1955 മാർച്ച് 13 ന്  പിതാമഹനായ ത്രിഭുവൻ രാജാവ് നാടു നീങ്ങുകയും അവരുടെ പിതാവ് രാജാവായി അധികാരമേറ്റെടുക്കുയും ചെയ്തു.
പിതാവിൻറെ സ്ഥാനാരോഹണാനന്തരം ബീരേന്ദ്ര നേപ്പാളിൻറെ യുവരാജാവായി അഭിഷേകം ചെയ്യപ്പെട്ടു.
ബീരേന്ദ്രരാജാവ്, അന്നത്തെ യുവരാജാവ് മഹേന്ദ്ര ബീർ ബിക്രം ഷാ ദേവിൻറെയും ആദ്യഭാര്യ ഇന്ദ്ര രാജ്യ ലക്ഷ്മി ദേവിയുടെയും മൂത്ത പുത്രനായി കാഠ്മണ്ഡുവിലെ നാരായൺഹിതി റോയൽ പാലസിലാണ് ജനിച്ചത്.
ഡാർജ്ജ്‍ലിംഗിലെ സെൻറ് ജോസഫ്സ് ജെസ്യൂട്ട് കോളജിൽ സഹോദരൻ ഗ്യാനേന്ദ്രയോടൊപ്പം എട്ടു വർഷം അദ്ദേഹം വിദ്യാഭാസം നടത്തി.
1955 മാർച്ച് 13 ന് മുത്തച്ഛൻ ത്രിഭുവൻ രാജാവ് നാടു നീങ്ങയതോടെ ബീരേന്ദ്രയുടെ പിതാവ് രാജാവായി സ്ഥാനമേറ്റെടുത്തു.
പിതാവ് രാജാവയാതോടെ യുവരാജാവായി ബീരേന്ദ്ര അഭിഷിക്തനായി.
1959 ൽ ബീരേന്ദ്ര യു.കെ.യിലെ എറ്റൺ കോളജിൽ ചേരുകയും 1964 വരെ അവിടെ പഠനം തുടർന്നതിനു ശേഷം നേപ്പാളിലേയ്ക്കു തിരിച്ചു പോകുകയും ചെയ്തു.
പിന്നീട് തന്റെ രാജ്യത്തെക്കുറിച്ചു ഒരു സമഗ്രപഠനം നടത്തുന്നതിനുള്ള ശ്രമത്തിൽ നേപ്പാളിലെ വിദൂരസ്ഥങ്ങളായ ഗ്രാമങ്ങളിലൂടെ കാൽനടയായും മറ്റു സഞ്ചരിക്കുകയും ഗ്രാമങ്ങളിലും ആശ്രമങ്ങലിലും ലഭ്യമായ വസ്തുക്കൾ മാത്രം ഉപയോഗിച്ചു കുറച്ചു നാൾ ജീവിക്കുകയും ചെയ്തു.
പിന്നീട് യൂണിവേഴ്സിറ്റി ഓഫ് ടോക്കിയോയിൽ കുറച്ചു നാൾ ചിലവഴിച്ചു വിദ്യാഭ്യാസം പൂർത്തിയാക്കുകയും 1967 – 1968 കാലഘട്ടത്തിൽ ഹാർവാർഡ് യൂണിവേഴ്സിറ്റിയിൽ രാഷ്ട്രീയമീമാംസ പഠിക്കുകയും ചെയ്തു.
രാജ്യങ്ങളിൽ നിന്നു രാജ്യങ്ങളിലേയ്ക്കുള്ള സഞ്ചാരം അദ്ദേഹം ഏറെ ആസ്വദിക്കുകയും കാനഡ, ലാറ്റിൻ അമേരിക്കൻ രാജ്യങ്ങൾ, ആഫ്രിക്കൻ രാജ്യങ്ങൾ, നിരവധി ഏഷ്യൻ രാജ്യങ്ങൾ ഇക്കാലത്ത് സന്ദർശിക്കുകയും ചെയ്തു.
1970 ഫെബ്രുവരി 27 ന് അദ്ദേഹം റാണ കുടുംബത്തിലെ ഐശ്വര്യ രാജ്യ ലക്ഷ്മി ദേവിയെ വിവാഹം കഴിച്ചു.
ഏഷ്യയിലെ ഏറ്റവും ചിലവേറിയ വിവാഹാഘോഷങ്ങളിലൊന്നായ ഈ വിവാഹ മാമാങ്കത്തിന് 9.5 മില്ല്യണ് ഡോളർ ചെലവായതായി കണക്കാക്കപ്പെടുന്നു.
ഇവർക്ക് ദീപേന്ദ്ര, ശ്രുതി, നിരഞ്ജൻ എന്നിങ്ങനെ മൂന്നു കുട്ടികളായിരുന്നു ഉണ്ടായിരുന്നത്.
ഇവർ എല്ലാവരും തന്നെ 2001 ജൂണിലെ രാജകീയ കൂട്ടക്കൊലയോടനുബന്ധിച്ച് മരണമടയുകയായിരുന്നു.
മഹേന്ദ്ര രാജാവു നാടു നീങ്ങയതോടെ ബീരേന്ദ്ര 1972 ജനുവരി 31 ന് നേപ്പാളിലെ രാജാവായി അവരോധിതനായി.
സ്ഥാനമേറ്റെടുത്തശേഷം അദ്ദേഹം തികച്ചും ഒരു ഏകാധിപതിയായിത്തന്നെ ഭരണം തുടരുകയും രാഷ്രട്രീയ പാർട്ടികളുടെ പ്രവർത്തനം നിരോധിക്കുകയും പഞ്ചായത്തുകൾ എന്നറിയപ്പെടുന്ന തദ്ദേശീയ കൌൺസിലുകളിലൂടെ ഭരണനിർവ്വഹണം നടത്തുകയും ചെയ്തു.
ജനായത്ത ഭരണം വളരെ പിന്നോക്കാവസ്ഥയിലുള്ള തൻറെ രാജ്യത്തിനു താങ്ങാൻ പറ്റിയ ഒന്നല്ല എന്നദ്ദേഹം വിശ്വസിച്ചിരുന്നു.
രാജാവായ ശേഷം അദ്ദേഹം നടത്തിയ ആദ്യ വിദേശ യാത്ര 1973 ഒക്ടോബറിൽ ഇന്ത്യയിലേയ്ക്കായിരുന്നു.
പിന്നീട് രണ്ടു മാസങ്ങൾക്കു ശേഷം അദ്ദേഹം ചൈനീസ് സന്ദർശനം നടത്തി.
രണ്ട് ഏഷ്യൻ ശക്തികൾക്കിടയിൽ ഞെരുങ്ങിക്കിടക്കുന്ന നേപ്പാളിന് ഈ രണ്ടു ശക്തികളുമായും നല്ല ബന്ധത്തിൽ കഴിയേണ്ടതിന്റെ ആവശ്യകതയെക്കുറിച്ച് അദ്ദേഹത്തിന് പൂർണ്ണ ബോധ്യമുണ്ടായിരുന്നു.
കിരീടാധാരണം (1975)
1972 ൽ മഹേന്ദ്ര രാജാവിൻറെ മരണശേഷം ബീരേന്ദ്ര, രാജസദസ്സിലെ ജ്യോതിഷികളോട് അഭിപ്രായം ആരായുകയും അവർ കിരീടാധാരണം മൂന്നു വർഷത്തേയ്ക്കു വൈകിക്കാൻ ഉപദേശിക്കുകയും ചെയ്തു.
കിരീടാധാരണത്തിൻ ഏറ്റവും ഉത്തമമായി സന്ദർഭം 1975 ഫെബ്രുവരി 4 ന് പകൽ 8:37 നാണെന്നുള്ള കണ്ടെത്തൽ ജ്യോതിഷികൾ അദ്ദേഹത്തെ ഉണർത്തിച്ചു.
അന്നേദിവസം പ്രഭാതത്തിൽ ബീരേന്ദ്ര തന്റെ പൂരമ്പരാഗത കൊട്ടാരത്തിലെ ഹനുമാൻ ധോക സന്ദർശിക്കുകയും വിവിധ സ്ഥലങ്ങളിൽ നിന്നുള്ള പ്രതീകാത്മകമായ ചേറു കലർന്ന മണ്ണ് (തടാകത്തിന് അടിയിലെ മണ്ണ്, ആനക്കൊമ്പിലെ മണ്ണ്, പർവ്വതമുകളിലെ മണ്ണ്, രണ്ടു നദികളുടെ സംഗമ സ്ഥാനത്തെ മണ്ണ്, അഭിസാരികയുടെ പടിവാതിലിലിലെ മണ്ണ് എന്നിവ) ദേഹത്തു പൂശുകയും ചെയ്തു.
പിന്നീട് രാജ്ഞിയുടെയും മന്ത്രോഛാരണങ്ങളുടെ അകമ്പടിയോടെ വെണ്ണ, തൈര്, പാൽ, തേൻ എന്നിവയാൽ ശുദ്ധി വരുത്തുകയും ചെയ്തു.
കീരീടാധാരണ ചടങ്ങിന് ബ്രീട്ടീഷ് രാജകുടുംബത്തിൻറെ പ്രതിനിധിയായി വെയൽസ് രാജകുമാരനുൾപ്പെടെ 60 രാജ്യങ്ങളിൽ നിന്നുള്ള നേതാക്കൾ പങ്കെടുത്തിരുന്നു.
മംഗള കർമ്മത്തോടനുബന്ധിച്ച് രാജ്യത്തെ എല്ലാ കുട്ടികൾക്കും പ്രാഥമിക വിദ്യാഭ്യാസം സൌജന്യമായിരിക്കുമെന്ന് അദ്ദേഹം പ്രഖ്യാപിച്ചു.
ബീരേന്ദ്രയും കുടുംബവും (ഐശ്വര്യ രാജ്ഞിയടക്കം) 2001 ജൂൺ 1 ന് ഒരു രാജകീയ അത്താഴ വിരുന്നിനിടെ കൂട്ടക്കൊല ചെയ്യപ്പെട്ടപ്പോൾ നേപ്പാളിലെ സ്ഥിരത പൂർവ്വാധികം ഭീഷണി നേരിട്ടു.
ബീരേന്ദ്രയുടെ ഇളയ സഹോദരനായ ഗ്യാനേന്ദ്ര ഷായും അദ്ദേഹത്തിന്റെ കുടുംബവും ഒഴികെയുള്ള എല്ലാ രാജകുടുംബാംഗങ്ങളും കൂട്ടക്കൊല ചെയ്യപ്പെട്ടു.
അദ്ദേഹത്തിന്റെ ഭാര്യ കോമൾ ഒഴികെയുള്ള ഗ്യാനേന്ദ്രയുടെ കുടുംബത്തിനു പോറൽ പോലുമേറ്റില്ല.
വെടിയേറ്റ് അബോധാവസ്ഥയിലായിരുന്ന ദീപേന്ദ്ര ഭരണാധികാരിയയായി പ്രഖ്യാപിക്കപ്പെട്ടുവെങ്കിലും സ്വയം വെടിവച്ചു പരിക്കേറ്റുവെന്നു വിശ്വസിക്കപ്പെടുന്ന അദ്ദേഹം മൂന്നു ദിവിസങ്ങൾക്കുശേഷം മരണമടഞ്ഞു.
അങ്ങനെ ഗ്യാനേന്ദ്ര രാജാവായി.
ദൃക്സാക്ഷി റിപ്പോർട്ടുകളും ഒരു ഔദ്യോഗിക അന്വേഷണവും (സുപ്രീംകോടതി ചീഫ് ജസ്റ്റിസ് കേശവ് പ്രസാദ് ഉപാധ്യായയും, നിയമസഭാ സ്പീക്കറായിരുന്ന തരാനാഥ് രണഭട്ടും ചേർന്ന രണ്ടംഗ കമ്മിറ്റി) ദീപേന്ദ്രയായിരുന്നു ഗൺമാനെന്നു സ്ഥിരീകരിച്ചു.
എന്നിരുന്നാലും വലതു കയ്യനായ ഒരാൾ എങ്ങനെ തോക്കുപയോഗിച്ച് തലയുടെ ഇടതുഭാഗത്തു വെടിയുതിർത്ത് ആത്മഹത്യ ചെയ്തു തുടങ്ങി ഈ കൂട്ടക്കൊല പുറംലോകത്തു പല ചോദ്യശരങ്ങളുമുയർത്തി.
കൂട്ടക്കൊലയുടെ പശ്ചാത്തലം സംശയാസ്പദമായിരുന്നു.
അതിൽ പ്രധാനപ്പെട്ടത് ആ സമയത്തെ സുരക്ഷയുടെ അഭാവവും ഗ്യാനേന്ദ്രയുടേയും കുടുംബത്തിന്റേയും വിരുന്നിലെ അസാന്നിദ്ധ്യവുമായിരുന്നു.
കൂട്ടക്കൊല നടന്ന "ത്രിഭുവൻ സദൻ" ഗ്യാനേന്ദ്രയുടെ ആജ്ഞയനുസരിച്ച് ഇടിച്ചുനിരത്തിയതിനാൽ സമഗ്രമായ അന്വേഷണം അസാദ്ധ്യമായിരുന്നു.
വെറും രണ്ടാഴ്ച് മാത്രം നീണ്ട അന്വേഷണം ഒരു ഫോറൻസ്ക് വശകലനം പോലുമില്ലാതെ അവസാനിച്ചു.